cyanic-selkie/wikianc huggingface dataset:
Muhameds
Medīna (Jatriba)
Viens no galvenajiem iemesliem, kādēļ Jatribas ļaudis bija uzaicinājuši Muhamedu, bija Jatribas cilšu samierināšana. Esot Jatribā, Muhameds panāca savstarpējas solidaritātes pakta noslēgšanu starp imigrantiem („muhajirun”) un musulmaņiem („ansar”). Šāda savienība, kas balstījās uz ticības, nevis cilts principu, bija jaunievedums vecajā sociālajā kārtībā. Muhameds arī panāca vienošanos ar visām Jatribas ciltīm par to, ka visas ciltis viena otru aizstāvēs uzbrukuma gadījumā. Visas ciltis bija vienlīdzīgas, ieskaitot jūdus, un katrai bija tiesības praktizēt savu noteikto reliģiju. Jatribā Islāms ļoti ātri izplatījās un tādēļ pilsēta tika saukta par Madinat al-Nabi (Pravieša pilsēta), jeb īsāk — Medīna (no arābu val. — pilsēta). Šajā periodā atklāsmēs tika noteikti sabiedriskās un individuālās kārtības un sadzīves pamati. Otrajā gadā kopš ierašanās Medīnā (turpmāk — 2. g. pc) Korāna atklāsmēs pavēlēts musulmaņiem karot (džihāds). Pie Medīnas tādēļ notika vairākas militāras sadursmes ar Mekas "neticīgajiem." 6. g. pc Mekas iedzīvotāji aizliedza musulmaņiem ierasties svētceļojumā uz Meku. Pēc sadursmes sekoja sarunas, kurās musulmaņi piekāpās un pieņēma nosacījumu, ka viņi varēs doties svētceļojumā nākamajā gadā un uz 10 gadiem tika noslēgts neuzbrukšanas līgums. Tomēr 8. g. pc Mekas sabiedrotie pārkāpa līgumu.
Pēc vadoņa nāves viņa lomu pārņēma Abū Bekrs (632—634), kam sekoja Umars Ibnelhatābs (634—644), Osmāns Ibn Afāns (644—656) un Alī ibn Abū Tālibs (656—661). Šos četrus valdniekus islāma sekotāji sauc par Taisni vadītajiem kalifiem.
Larjoha (Spānija)
Larjoha ir viens no septiņpadsmit autonomajiem apgabaliem, kā arī province Spānijā. Larjohas administratīvais centrs un lielākā pilsēta ir Logronjo.
Mahešs Bupati
Grand Slam tituli
Vīriešu dubultspēlē:
Kamui Kobajaši
Kamui Kobajaši (dzimis Hiogo, Japānā) ir japāņu autosportists, pazīstams kā Formula 1 pilots, kurš no. līdz. gadam piedalījās F1 pasaules čempionātā, pārstāvot Toyota F1 un Sauber komandu. Kobajaši ir Āzijas GP2. gada sezonas čempions.
Sauber (2010–2012)
Pirms. gada sezonas Kobajaši noslēdza līgumu ar Sauber komandu. Viņa komandas biedrs 2010. gadā bija Pedro de la Rosa, bet. un. gada sezonā — Serhio Peress. 2010. gada sezonas braucēju čempionāta kopvērtējumā Kobajaši ieņēma 12. vietu, šo pašu rezultātu atkārtojot arī 2011. un 2012. gadā.
Irānas—Irākas karš
1983. — 1985. gads. Irāka sakauta, bet vēl nepadodas
Pēc 1982. gada uzbrukuma izgāšanās Irāna cerēja uz panākumiem, sakaujot robežrajonos esošos spēkus. Lai gan Irānas armijai bija skaitlisks pārsvars, sliktās organizācijas dēļ irānieši nespēja veikt vienu visu fronti aptverošu uzbrukumu, kas būtu pārrāvis Irākas armijas aizsardzības līniju. 1983. gadā Irāna organizēja 5 lielus uzbrukumus, taču tie rezultātus nenesa un situācija nemainījās. Neskatoties uz neveiksmēm, Homeinī nemainīja savu nostāju attiecībā pret miera nosacījumiem. Huseins cerēja, ka Irānas armijas neveiksmes un lielais kritušo skaits piespiedīs Irānu noslēgt mieru, taču 1984. gadā Homeinī vēlreiz atkārtoja Bagdādes režīma maiņas nepieciešamību. Saprazdams, ka situācija nemainīsies, Huseins piedraudēja bombardēt 11 Irānas pierobežas pilsētas, ja Irāna neatkāpsies. Irānas armija uz draudiem apdraudēja ar masīvu, bet kārtējo reizi neveiksmīgu uzbrukumu ziemeļos. Sadams Huseins izpildīja draudus un divas nedēļas bombardēja Irānas pierobežas pilsētas, Irānas gaisa spēki uz to atbildēja, uzbrūkot Irākas pierobežas pilsētām — šādi uzbrukumi pilsētām drīz tika iesaukti par "kaujām par pilsētām" un līdzīgi scenāriji atkārtojās vēl piecas reizes. Februāra beigās Irānas armija centās ieņemt Kut-al-amaras pilsētu, kas atradās pie stratēģiski nozīmīgas šosejas, kas savienoja Basru ar Bagdādi. Ja Irānai izdotos ieņemt šo pilsētu, tad Irākas armijas pārvietošanās būtu krietni apgrūtināta. Taču Irānas armijai izdevās nonākt tikai 24 kilometru attālumā no pilsētas, kad irākieši atspieda uzbrukumu. Veiksmīgāka izrādījās kaujas operācija, kas tika vērsta pret Madžunas salām — lai gan Irāka izmantoja gan sinepju gāzi, gan zarīnu, Irānas armijai izdevās iekarot salas un noturēt tās savā varā līdz pat kara beigām.
Belgrada
Vēsture
1456. gadā turki Mehmeda II vadībā aplenca Belgradu, bet ungāru spēki Jānoša Hunjadi vadībā izturēja aplenkumu. 1521. gadā turki pilsētu tomēr ieņēma un līdz pat 1878. gadam pilsēta bija Turcijas sastāvā. Šajos gadsimtos pilsētu trīsreiz (1688.—1690., 1717.—1739., 1789.—1791.) okupēja austrieši, 1806.—1813. tā bija sacēlušos serbu rokās.
Otrā pasaules kara laikā 1941. gada 6. aprīlī Belgradu smagi bombardēja vācu aviācija, un Dienvidslāvijā iebruka vācu, itāļu, ungāru un bulgāru karaspēks. Pilsēta bija vācu okupācijā līdz 1944. gada 20. oktobrim, kad to ieņēma Tito partizāni un Padomju armija. Pēckara laikā pilsēta strauji auga.
Latvijas PSR
Tautsaimniecība
Tautsaimniecība tika attīstīta centralizēti, atbilstoši piecgades plāniem, iesaistot to visas PSRS teritoriālajā darba dalīšanā. Latvijā tika attīstītas elektrotehnika, radioelektronika, aparātu būve, transporta mašīnbūve, ķīmijas un farmaceitiskā rūpniecība, trikotāžas izstrādājumu un pārtikas pusfabrikātu ražošana. Lauksaimniecība koncentrējās uz zvejniecību, piena govkopību, bekona cūkkopību. Attīstījās jūras un dzelzceļa transports, īpaša nozīme bija Baltijas jūras ostām un Jūrmalas kūrortiem.
Enerģētika
Elektroenerģijas apgādei tika uzbūvētas Rīgas TEC-1 un Rīgas TEC-2, Pļaviņu HES, Rīgas HES, atjaunota un rekonstruēta Ķeguma HES (palielinot tās jaudu), termoelektrostacijas Daugavpilī, Liepājā, Ventspilī. Pusi Latvijai nepieciešamās elektroenerģijas deva PSRS Ziemeļrietumu apvienotā energosistēma. 1966. gadā 53% elektroenerģijas izmantoja rūpniecībā, 5,4% — transportā, 7,6% — lauksaimniecībā. Vairāk nekā 90% siltumenerģijas patērēja rūpniecībā. Aptuveni 50% sausā kurināmā ieveda (kurināmā bilances struktūrā 60. gados 1/3 deva dabasgāze un nafta, ko piegādāja pa jaunuzbūvēto naftas vadu no Polockas un Ventspili, un pa 1962. gadā uzbūvēto gāzes vadu no Dašavas). Tika gazificētas 64 pilsētas un pilsētciemati.
Dzīves līmenis
1961. gada 1. janvārī notika naudas reforma, kad no apgrozības izņēma vecās naudas zīmes un laida apgrozībā jaunās, maiņas attiecībā 10:1. 1967. gadā vidējā mēnešalga bija 103 rubļi, kas kopā ar izmaksām no sabiedriskajiem fondiem (pensijām, stipendijām, izmaksām, rēķinot uz 1 iedzīvotāju izglītības un medicīnisko iestāžu, bērnudārzu un sanatoriju utt.) — 138 rbļ. mēnesī. Kolhoznieku darba alga sasniedza padomju saimniecībās strādājošo līmeni.
Izveide (1940—1941)
1941. gada 25. martā nelielā 3 cm platā slejā laikraksta Cīņa beidzamajā 6. lappusē tika paziņots, ka Latvijas latu pilnīgi izņem no apgrozības, pretēji iepriekš solītajam, un par vienīgo maksāšanas līdzekli kļūst padomju rublis. Netika dota iespēja samainīt latus pret rubļiem, līdz ar to visi naudas uzkrājumi latos tika zaudēti.
Pēckara periods (1944—1953)
Jau 1944. gadā tika atsākta agrārreforma. Līdz 1946. gadam tika izveidotas 49 000 jaunsaimniecības, kuru izveidošanai izmantoja 606 000 ha zemes. 1946. gadā Latvijā sākās kolhozu dibināšana. Sākotnēji tā notika ļoti lēnām, jo zemnieki nevēlējās stāties kolhozos. Taču zemnieku saimniecības tika apliktas ar nesamērīgi augstiem nodokļiem, kā arī zemnieki, kas neiesaistījās kolektivizācijā, tika represēti. Pēc 1949. gada marta deportācijām kolhozu skaits strauji pieauga. Ja 1948. gada decembrī Latvijā bija 893 kolhozi (10.2% zemnieku saimniecību), tad pēc deportācijām 1949. gada jūlijā jau 3857 kolhozi (76.7% zemnieku saimniecību) un 1950. gada decembrī jau 1776 (96.5 % zemnieku saimniecību). 1950. gada jūnijā tika pieņemts lēmums par mazo kolhozu apvienošanu. 1944.-1945. gados pastāvēja pārejas periods no vācu okupācijas laika reihsmarkām (RM) uz padomju rubļiem. Reihsmarkas mainīja pēc kursa 10 RM = 1 PSRS rublis. Veicot naudas reformu, 1947. gada 14. decembrī no apgrozības tika izņemti pirmskara rubļi (valsts kases zīmes) un červonci (banknotes), kurus, savukārt, pret jaunajām naudas zīmēm apmainīja attiecībā 10:1. Latvijas PSR tika plaši praktizēta brīvprātīgi-piespiedu kārtā veikta iekšējā aizņēmuma valsts obligāciju iegāde.
Konservatīvais posms (1966—1987)
Lauksaimniecība tika šauri specializēta piena un bekona ražošanā, kā arī šķirnes jaunlopu audzēšanā. 1966. gadā PSRS mērogā LPSR (0,3% PSRS teritorijas, 1% iedzīvotāju) saražoja 2,3% piena un 1,7% gaļas. No LPSR saražotā lauksaimniecības produkcijas daudzuma 60% sviesta, 34% treknā siera, 78% piena konservu un aptuveni 25% gaļas produktu tika izvests uz PSRS vai eksportēts.
Atmodas kustība (1987—1990)
1990. gada 18. martā notika pirmās daļēji demokrātiskās Augstākās Padomes vēlēšanas, kurās uzvarēja Tautas fronte. 4. maijā LPSR Augstākā Padome pieņēma deklarāciju Par Latvijas Republikas neatkarības atjaunošanu. Tajā tika noteikts pārejas periods Latvijas Republikas valsts varas de facto atjaunošanai, kurš noslēgtos ar Latvijas Republikas Saeimas sasaukšanu. Sarunām ar PSRS tika paredzēts izveidot Valdības komisiju.
Pedijs Ešdauns
Pedijs Ešdauns (Paddy Ashdown), pilnā vārdā Džeremijs Džons Darhems Ešdauns, Nortonsabhemdonas barons Ešdauns (Jeremy John Durham Ashdown, Baron Ashdown of Norton-sub-Hamdon, dzimis 1941. gada 27. februārī Deli, miris 2018. gada 22. decembrī), bija britu politiķis un diplomāts, bijušais ANO Augstais pārstāvis un ES Īpašais pārstāvis Bosnijā un Hercegovinā.
Parastais kadiķis
Kaitēkļi
Kadiķu zaru brūnēšanu var izraisīt Phomopsis juniperova un Gymnosporangium dzimtes sēnītes. Parasti šīs sēnītes izraisa tikai vizuālu defektu un pašu augu neapdraud, ja laicīgi tiek izgriezti. Sēnīšu veicinošie faktori ir pārāk slikta augsnes drenāža, mitrums un vēja trūkums. Mazākā mērā kadiķi var bojāt arī kukaiņi — Argyresthia thuiella un Phyllosticta thujae.
Luka Filipi
2005. gadā Filipi izcīnīja Itālijas F3 čempiona titulu. Gadu vēlāk viņš debitēja GP2 sacensībās FMS International komandas sastāvā. Sezonas otro pusi itālis pavadīja BCN Competition komandā. 2007. gadā viņš brauca Super Nova un izcīnīja vienu uzvaru. Kopvērtējumā pilots palika 4. vietā. viņš pirmoreiz testēja Honda F1 formulu, bet - Aguri, pārspējot pamatsastāva pilotu Takumu Sato. 2008. gadā viņš piedalījās arī jaunizveidotajās Āzijas GP2 sacensībās Meritus sastāvā. GP2 viņš sezonu uzsāka kā Romēna Grožāna komandas biedrs ART Grand Prix, tomēr vēlāk tika atlaists. Neilgi pēc tam viņš ieguva vietu Arden komandā. . gada Āzijas GP2 sezonā Filipi pārstāvēja BCN Competicion vienību vienā sacīkstē.
Kašalots
Etimoloģija
Vārda kašalots izcelsme nav īsti zināma, un pastāv vairāki skaidrojumi. Vārds varētu būt cēlies no vecās franču valodas, kas latviski nozīmē ‘zobs’ vai ‘lielie zobi’. Gaskoņas dialektā joprojām mūsdienās ir saglabājies šis senais vārds cachau. Daļa valodnieku uzskata, ka tam ir romāņu valodu izcelsme, bet citi, ka vārds cēlies no basku valodas. Toties citā versijā kašalota vārda izcelsmi saista ar latīņu vārdu cappula vai daudzskaitļa formu cappulum, kas nozīmē ‘zobena spals’. Vēl vienā versijā vārda izcelsmi saista ar spāņu vai portugāļu valodas vārdu cachola, kas latviski nozīmē ‘lielā galva’. Arī kašalota sugas latīniskais nosaukums macrocephalus latviski nozīmē ‘lielā galva’.
Izskats un īpašības
Kašalots ir lielākais zobvalis, kā arī lielākais mūsdienās dzīvojošais ar zobiem apveltītais dzīvnieks. Pieaudzis tēviņš var sasniegt 20,5 metru garumu un 57 000 kg masas. Salīdzinoši otrs lielākais zobvalis ir Bērda knābjvalis (Berardius bairdii), kura tēviņi var sasniegt 12,8 metru garumu un 14 tonnu masu. Kašalotam ir nesamērīgi liela galva, īpaši tēviņiem, kuriem galva ir gandrīz viena trešdaļa no ķermeņa garuma. Nantuketas vaļu muzeja ekspozīcijā var apskatīt kašalota tēviņa apakšžokļa kaulu, kas ir 5,5 m garš. Ņemot vērā vaļa proporcijas un atbilstoši aprēķinot ķermeņa garumu, iznāk, ka kašalots bijis 24 m garš, tomēr daļa zinātnieku nepiekrīt faktam, ka kašalots varētu sasniegt šādu garumu.
Ļaudona
Vēsture
Arheoloģiski izrakumi liecina, ka jau vēlajā dzelzs laikmetā 9.-12. gadsimtā Ļaudonā bijis apdzīvots pilskalns. 12.-13. gadsimtā tagadējā Ļaudonas pagasta teritorija ietilpa Jersikas valstij piederošā Gerdenes pilsnovada sastāvā, par kura centru uzskata Sāvienas pilskalnu.
Kašalots
Smadzenes un maņas
Kašalotam ir vāja tauste un oža, bet ir laba dzirde. Redze un acu uzbūve daudz neatšķiras no citiem zobvaļiem, izņemot acu izmēru. Tās ir lielākās starp visiem zobvaļiem un sver 170 g. Tās ir nedaudz saspiestas (7×7×3 cm).
Spermaceta orgāns
Otra spermaceta funkcija, iespējams, ir papildu balasts ieniršanas brīdī. Ir izvirzīta hipotēze, ka pirms ieniršanas aukstais okeāna ūdens apskalo spermaceta orgānu, tādējādi asinsvadi sašaurinās, samazinot asins plūsmu un samazinot spermaceta kopējo temperatūru. Atdziestot spermacetam, vaska esteri cietē un spermacetam samazinās tilpums. Galvas virsmas samazinājums palielina ūdens spēku par apmēram 392 ņūtoniem un atvieglo kašalotam ieniršanu. Toties paceļoties notiek pretējais process, spermacetam tiek pievadītas papildus asinis, kas to uzsilda, attiecīgi palielinās spermaceta un galvas apjoms, palīdzot valim pacelties augšup. Tomēr pēdējo gadu pētījumos tiek apšaubīta šāda spermaceta masas uzsilšana un atdzišana, tā kā nav atklātas anatomiskas struktūras, kas spētu nodrošināt šādu siltuma apmaiņu.
Attiecības ar citām sugām
Kašalota galvenais dabīgais ienaidnieks ir zobenvalis, bet reizēm uzbrūk arī grindas un mazie zobenvaļi. Plēsēji uzbrūk tikai mātīšu bariem ar mazuļiem, kas ir to galvenais mērķis. Pieaugušie kašaloti mazuļus vai ievainotus bara locekļus aizsargā, sastājoties ap tiem aplī. Visbiežāk vaļi sastājas ar galvu uz iekšpusi un ar astēm uz āru. Kašalota astes sitiens ir tik spēcīgs, ka ar to var nogalināt uzbrucēju. Otrs veids, kā kašaloti aizsargā vājākos, ir, apstājoties ap to riņķī ar seju uz āru. Ja zobenvaļu bars ir ļoti liels, tas reizēm uzbrūk pieaugušai mātītei. Tā kā pieauguši kašalotu tēviņi ir ļoti lieli, pārāk spēcīgi un agresīvi, lai tiem uzbruktu pat zobenvaļi, tad vienīgie to ienaidnieki ir cilvēki. Toties reizēm ir novērots, ka pieaudzis kašalotu tēviņš uzbrūk zobenvaļu baram. Šāda uzbrukuma laikā var novērot interesantu uzvedības modeli zobenvaļiem — tie sastājas aplī ap saviem mazuļiem, ar astēm sitot uzbrūkošajam kašalotam, līdzīgi kā to dara kašalotu mātītes.
Astafs fon Tranzē-Rozeneks
Dzīvesgājums
1905. gada viņš kļuva par Dzelzavas muižas un Kroņmuižas īpašnieku. Pēc tam, kad 1905. gada revolūcijas laikā nemiernieki Dzelzavas muižas kungu ēku nodedzināja, viņš Berlīnē 1906. un 1908. gadā izdeva kritisku apcerējumu "Latviešu revolūcija" (Die Lettische Revolution) divās daļās. Līdz 1908. gadam Astafs fon Tranzē-Rozeneks muižas kungu māju atjaunoja pēc arhitekta V. Bokslafa projekta. 1910. gadā ievēlēts par Kurzemes literatūras un mākslas biedrības korespondētājlocekli. Pēc Oktobra revolūcijas 1917. gadā pameta savus īpašumus un pārcēlās uz dzīvi Berlīnē, kur 1918. gadā bija Vidzemes bruņniecības pārstāvis. No 1919. gada dzīvoja Bāddoberānā (Mēklenburgā). Pēc 1920. gada zemes reformas, kuras laikā viņam atsavināja muižu, viņš Latvijā vairs neatgriezās. 1929. gadā divos sējumos izdeva "Baltiešu bruņniecības ģenealoģisko rokasgrāmatu" (Genealogisches Handbuch der Baltischen Ritterschaften).
Jānis Ozols (bobslejists)
Profesionāla sportista gaitas sākušas 1994. gadā, kad iekļuvis Latvijas bobsleja izlasē.
Izcīnījis divas medaļas Eiropas čempionātu četrinieku sacensībās — 2003. gadā kļuvis par čempionu, savukārt 2000. gadā izcīnījis 2. vietu. Pasaules čempionātā viņa labākais sasniegums ir 2001. gadā izcīnītā 4. vieta četriniekos, tāpat ir izcīnījis divas 5. vietas (2000, 2003; abas reizes četriniekos). 1999. gadā kļuvis par Latvijas čempionu divniekā.
Angilja
Angilja (en) ir Britu aizjūras teritorija Karību reģionā. Valsts teritorijā ietilpst Angiljas sala, kā arī vairākas tuvumā esošās sīkās saliņas un koraļļu rifi bez pastāvīgas apdzīvotības.
2010. gada Beļģijas Grand Prix
Piektdienas un sestdienas testi
Pirmā testu sesija noritēja slapjā trasē. Visu sesijas laiku lija lietus, kas pastiprinājās testu vidusdaļā, bet vienīgi desmit minūtes pirms sesijas beigām mitējās. Tad arī lielākā daļa pilotu uzrādīja savus ātrākos aplā laikus. Fernando Alonso bija visātrākais, viņam otrajā vietā sekoja Luiss Hamiltons. Trešo vietu no pirmās šķīra jau vairāk kā viena sekunde, un trešais palika Renault komandas braucējs Roberts Kubica. Ceturtais bija Sebastiāns Fetels, bet piektais — Adrians Sutils. Lietus apstākļos arī vairāki piloti (Felipe Masa, Mihaels Šūmahers, Heiki Kovalainens) izslīdēja no trases.
Pagasts (nodoklis)
Pagasts arī vāka bija feodālim pakļauta zemnieku organizācijas un nodevu vākšanas forma, attiecīgā feodālā rente un feodālais nodoklis feodālisma laikā. Pagasti darbojās vairākās baltu un slāvu zemēs.
Šlīfena plāns
Izmaiņas plānā 1906. gadā
Pēc Šlīfena aiziešanas no Vācijas impērijas ģenerālštāba priekšnieka vietas par jauno priekšnieku tika iecelts Helmuts fon Moltke. Moltke uzskatīja, ka Šlīfena plāns ir pārāk riskants. Tā kā 1905. gadā pieņemtais plāns jau bija pieņemts no ķeizara puses un bija atstājis iespaidu uz Vācijas armiju, tad Moltke izvēlējās nevis izstrādāt jaunu plānu, bet gan veikt vairākas korekcijas jau esošajā. Moltke daļu no divīzijām, kas bija paredzētas priekš Beļģijas virziena, pārvietoja uz blakus esošo spārnu, kur tām bija jāveic defensīva rakstura uzdevumi. Nākamā izmaiņa paredzēja, ka vāciešu karaspēks neieies Nīderlandē, bet ies tikai caur Beļģiju un Luksemburgu. Moltkes veiktās izmaiņas ir bijušas vēsturnieku krustugunīs, jo ir dažādi viedokļi par to ietekmi uz plānu, piemēram, Nīderlandes ieņemšana varēja dot vāciešiem dzlezceļa līnijas priekš operatīvākas spēku pārvietošanas, kā arī ostas. Jau kara sākumā franči mobilizētos spēkus svieda uz Elzasas-Lotringas apgabala pusi, kas saskanēja ar Šlīfena ieceri zaudēt un ļaut ieiet savā teritorijā frančiem, lai viņus aizvilinātu prom no vāciešu galvenā uzbrukuma virziena. Moltke labo spārnu pavājināja ne tikai pastiprinot kreisā spārna aizsardzību, bet arī aizsūtot 3 armijas korpusu un 1 kavalērijas divīziju uz austrumiem pret krieviem.
Apstākļi, kas noveda pie Šlīfena plāna neizdošanās
Treškārt, Krievijas Impērija krietni ātrāk paspēja mobilizēt karama vajadzīgo karaspēku. Krievijas karaspēks tobrīd nebija ļoti bīstams, tomēr iebrukums Austrumprūsijā un tālākā uzbrukuma veiksmīga attīstība varētu apdraudēt Berlīni. Tannenbergas kaujā vācieši guva uzvaru pār krievu karaspēku un devās liela mēroga pretuzbrukumā, tomēr vācieši pārsvieda savus spēkus uz šo frontes iecirkni, kas atrāva tik vajadzīgos vācu karavīrus no Rietumu frontes.
Ceturtkārt, franču dzelzceļa līnijas ļāva pārsviest lielas karavīru masas lielos attālumos. Beļģu un britu pretošanās vācu galvenā uzbrukuma virzienā ļāva lielu daļu franču pārsviest uz frontes līniju, kas bija visvairāk apdraudēta.
Sinepes
Sinepju sēklas
Melnās sinepes sēklas izmanto asu piedevu pagatavošanai un kā izejvielu ārstniecības līdzekļu izgatavošanai.
Lai iegūtu sinepju eļļu, sēklas attīra no sēklapvalka un pakļauj karstai spiedapstrādei. No samaltajiem raušiem iegūst sinepju pulveri, no kura izgatavo galda sinepes. Mitruma saturs sinepju pulverī nedrīkst pārsniegt 10% un jāuzglabā tas sausā telpā.
Sinepju ārstnieciskās īpašības
Šķipsniņa sinepju sēklu dienā ievērojami uzlabo gremošanu, novērš aizcietējumus, attīra ādu, diabēta slimniekiem samazina cukura daudzumu asinīs, kā arī uzlabo reproduktīvo funkciju sievietēm. Sinepju sēklas ierosina ēstgribu, pastiprina kuņģa sulas izdalīšanos, iedarbojas kā pretiekaisuma un spēcīgs antiseptisks līdzeklis. Izmanto kā sastāvdaļu tējās, kuras paredzētas kuņģa un trakta darbības normalizēšanai. Sinepju sēklas izraisa vemšanu un attīra zarnu traktu, ja ir notikusi saindēšanās ar opiju. Saberztās sinepju sēklas izmanto kā kompreses muskuļu un locītavu sāpju gadījumā. Sinepju sēklām ir spēcīgas baktericīdas īpašības, un tās neitralizē patogēno mikrofloru kuņģī un zarnu traktā. Aukstā un mitrā laikā sinepes veicina asins pieplūdumu ādai un sasilda. Izmanto arī plaušu slimības gadījumā, mazinot klepu ar krēpām.
Ēterisko eļļu iegūst no sinepes raušiem, pārtvaicējot tos ar ūdens tvaikiem. Eļļa iesūcas ādā, un to lieto ārīgi kā kairinošu un sāpes remdinošu līdzekli, kas izraisa ādas apsārtumu. Eļļa ietilpst tajās ziedēs, kuras izmanto artrīta, miozīta, reimatisma un citu slimību ārstēšanai. Sinepju spirtu (ēteriskās eļļas 2 % šķīdumu spirtā) lieto ierīvēšanai radikulīta, neirīta, saaukstēšanās slimību gadījumos.
Mbombela
Mbombela ir pilsēta Dienvidāfrikas rietumos, Mpumalanas provinces galvaspilsēta. Atrodas Krokodailas upes krastos pie autoceļa N4 60 km no Mozambikas robežas. Līdz 2009. gada oktobrim pilsētas nosaukums bija Nelspreita (af). Jaunais nosaukums svazu valodā nozīmē "daudz cilvēku kopā mazā vietā".
The Rasmus
The Rasmus ir mūzikas grupa no Somijas, kas izveidojās 1994. gadā Helsinkos; visi grupas dalībnieki tajā laikā vēl mācījās vidusskolā. Pirms albuma Into (2001) izdošanas grupas nosaukums bija Rasmus (sākuma stadijā grupas nosaukums ir bijis Sputnik, tad - Antilla), bet viņi to mainīja uz The Rasmus, lai izvairītos no biežās sajaukšanas ar kādu zviedru mūziķi. Plašu atpazīstamību un popularitāti arī ārpus Skandināvijas nodrošināja viņu 2003. gadā izdotais singls "In The Shadows".
Latvijas Krājbanka
21. gadsimtā
2006. gadā par Krājbankas valdes priekšsēdētāju kļuva bijušais Valsts prezidenta kancelejas vadītājs Mārtiņš Bondars, ienesot jaunu dimensiju bankas mērķos un centienos pilnveidoties mūsdienu tirgus apstākļiem un bankas esošajiem un potenciālajiem klientiem par labu. Klientu ērtībām visā Latvijā tika paplašināts Klientu apkalpošanas centru tīkls. Gada beigās Latvijas Krājbankai bija 81 Klientu apkalpošanas centrs.
Bankas darbības apturēšana
Rīgas apgabaltiesā 23. decembrī tika izlemts, ka AS Latvijas Krājbanka ir pasludināta par maksātnespējīgu un par tās administratoru tika apstiprināts SIA KPMG Baltics.
Ērgļu ģints
Sistemātikas diskusijas
Ērgļu ģints sistemātikā joprojām ir daudz neskaidrību, un tā ik pa laikam mainās. Lai arī tradicionāli ērgļu ģints putni tiek sistematizēti klijānu apakšdzimtā, pēdējo gadu pētījumi atklājuši, ka ērgļu sugas ir daudz tuvāk radniecīgas vanagu apakšdzimtas (Accipitrinae) putniem, nekā līdz šim tika domāts. Balstoties uz jaunākajiem DNS pētījumiem, dažas sugas, kas kādreiz tika sistematizētas ērgļu ģintī, mūsdienās izdalītas citās ģintīs, piemēram, rudais vanagērglis (Lophotriorchis kienerii). Rudais ērglis pašreiz tiek izdalīts rudo vanagērgļu ģintī (Lophotriorchis). Ģintī ir vēl vairākas sugas, par kurām zinātniekiem nav vienprātības.
Izskats un īpašības
Ērgļu ģints putni veido monogāmus pārus, kas saglabā pāra attiecības daudzu gadu garumā. Parasti tiek izdētas 2 olas, bet otrā ola tiek izdēta gadījumam, ja no pirmās neizšķiļas putnēns. Ja no abām olām izšķiļas putnēni, tad vecākais un lielākais no tiem cenšas dominēt pār jaunāko. Cīņā par vecāku atnesto barību nereti vecākais nogalina jaunāko un pat saplosa to, un apēd.
Jākobs Mihaels Reinholds Lencs
Dzīvesgājums
Dzimis 1751. gada 23. janvārī Cesvaines mācītāja un vēlākā Vidzemes superintendanta Kristiāna Dāvida Lenca (1720-1798) ģimenē. Kristiāns Dāvids Lencs citstarp ir vienas no pirmajām sprediķu grāmatām latviešu valodā. Tās ievadā viņš atzīst, ka die Letten auch sind die Menschen ("arī latvieši ir cilvēki"). 1760. gadā pārcēlās uz dzīvi Tērbatā, kur tēvs ieguva mācītāja vietu. 1766. gadā publicēja savu pirmo dzejoli. 1768.-1770. gadā studēja teoloģiju Karaļauču Universitātē. Klausījies lekcijas, ko lasījis Imanuels Kants, kura ietekmē viņu aizrāvis Žans Žaks Ruso.
Rīgas Doma ērģeles
Uzbūve
Valkera būvētajām ērģelēm ir divi spēles galdi, kas dod retu iespēju izpildīt arī divām ērģelēm sacerētus skaņdarbus. Doma ērģelēm ir četri manuāļi jeb klaviatūras, 124 reģistri (katrs no tiem dod savu skaņu nokrāsu, tos mainot un kombinējot iegūst dažādo ērģeļu skanējumu), kā arī 6718 dažāda lieluma koka un metāla stabules, no kurām garākā ir 10 m, vismazākā - 13 mm, stabuļu diametrs ir no 4 mm līdz 50 cm. Gaisu pievada ar 6 plēšām.
Valensijas apgabals
Apgabala kopējā platība ir 23 255 km², pēc 2015. gada datiem apgabalā dzīvo 4 939 550 iedzīvotāji. Pēc platības tas ir Spānijas astotais lielākais autonomais apgabals. Pēc iedzīvotāju skaita tas ir ceturtais lielākais Spānijas autonomais apgabals.
Arbūzs
Villainais arbūzs (Citrullus lanatus) ir ķirbju dzimtas arbūzu ģints viengadīgs kultūraugs. Arbūza stublājs, tāpat kā citiem ķirbju dzimtas augiem, ir kāpelējošs. Arbūzs zied ar dzelteniem ziediem, tas ražo īpaša veida augļus — arbūzus, tas ir, ogas, kurām ir bieza miza un ļoti mīksts un sulīgs vidus. Šādi augļu veidi ir raksturīgi ķirbju dzimtai. Arbūzi tiek pieskaitīti pie meloņu tipa, jo tiem, tāpat kā melonēm, ir gluda ārējā miza (zaļā, dzeltenā un dažkārt baltā krāsā) un sulīga, salda vidusdaļa (parasti rozā, dzeltenā, sarkanā, bet dažreiz oranžā vai zaļā krāsā, ja auglis nav nogatavojies).
Less Pols
Taču Pols bija ne tikai izgudrotājs, bet arī izcils mūziķis. Viņa pirmie ieraksti tika izdoti 1944.gadā. Laikā no 1949. līdz 1962.gadam viņš kopā ar savu sievu Meriju Fordu laida klajā 36 zelta ierakstus, tostarp tādus hitus kā "Vaya Con Dios" un "How High the Moon". Pols satika Fordu četrdesmitajos gados, strādājot kā studijas mūziķis Losandželosā. Piecdesmitajos gados pāris veidoja radio raidījumu "The Les Paul Show", ko pārraidīja no savām mājām Ņūdžersijā, bet vēlāk pielāgoja to televīzijas formātam un pārdēvēja abu vārdos - "The Les Paul & Mary Ford Show".
Kaķēns, kurš atteicās no jūrasskolas
Albums un tā dziesmas saņēma vairākus apbalvojumus. 2001. gada Latvijas Mūzikas ierakstu gada balvas ceremonijā "Prāta Vētra" saņēma piecas balvas: "Kaķēns, kurš atteicās no jūrasskolas" tika atzīts par labāko popmūzikas albumu, albuma tituldziesma kļuva par labāko rokmūzika dziesmu, bet dziesma "Maybe" uzvarēja trīs nominācijās: labākā popmūzikas dziesma, labākais video klips, kā arī lielākais radio hits. Dziesma "Spogulīt, spogulīt" uzvarēja Latvijas Radio 2 rīkotajā 2001. gada Muzikālajā bankā.
Neverbālā komunikācija
Pedagoģe un psiholoģe Jeļena Kovzeļeva ir teikusi, ka distance ir viens no svarīgākajiem faktoriem labai sarunai. Tas, kā cilvēks jūtas saskarsmes laikā — brīvi vai saspringti, ir atkarīgs no tā, kāda ir distance starp partneriem. Amerikāņu zinātnieki, savos pētījumos parādīja, ka distance starp cilvēkiem ir atkarīga ne tikai no sarunu partnera statusa, dzimuma, vecuma, tautības un etniskām pazīmēm, bet arī no temperamenta īpašībām. Tā, piemēram, intravertā tipa cilvēkiem piemīt īpašība sarunājoties atrasties lielākā attālumā no sarunas partnera, nekā ekstraverta tipa cilvēkiem. Amerikāņu zinātnieks E. Holls izdala četras distances, ko ievēro sarunas partneri: intīmo (līdz 0,5 m), personisko (0,5 — 1,2 m), sociālo (1,2 — 3,7 m) un publisko (3,7 m un vairāk) distanci. Taču viss nav tik viennozīmīgi, ir pētījumi, kas liecina, ka distanci, kuru, piemēram, dāņu pāris uzskata par normālu sociālu kontaktu, amerikāņi tulko kā seksuālu uzmākšanos.
Pēc dažiem viedokļiem verbāli partnerim tiek nodota mazākā informācijas daļa, daudz lielāka informācijas daļa (līdz 60 - 80%) tiek sniegta ar visdažādāko neverbālās komunikācijas zīmju palīdzību. Citi autori tādus viedokļus sauc per nepamatotiem un nekvantificējamiem un pasvītro, ka mūsdienu digitālajā pasaulē dominē rakstu valoda.
Reinholds Šmēlings
Dzīvesgājums
No 1885. līdz 1887. gadam Šmēlinga vadībā atjaunoja un rekonstruēja izdegušo Vācu teātri (tagad Nacionālā opera), piebūvējot katlumāju un elektrocentrāli. Savas darbības Rīgas perioda sākumā viņš turpināja veidot ēku fasādes eklektisma neorenesanses stilistikā, ko bija lieliski apguvis savā Itālijas arhitektūras studiju laikā. Šajā stilā uzcelts arī paša Šmēlinga nams Dzirnavu iela 60 (1892) un Džeimsa Armitsteda Bērnu slimnīca Vienības gatvē 45 (1895-1899).
Citi projekti
Rīgas Grebenščikova lūgšanu nama mūra žogs (1883)
Banjo Laura
"Banjo Laura" ir latviešu dziedātāja Laura Reinika dziesma, ar kuru viņš piedalījās 2011. gada Eirodziesmā. Dziesmas videoklips tika izdots 2011. gada februārī. Dziesmu sacerēja L. Reiniks.
Lapmežciema pagasts
Lapmežciema pagasts ir viena no Tukuma novada teritoriālajām vienībām Rīgas līča piekrastē. Robežojas ar Jūrmalas pilsētu un sava novada Smārdes un Engures pagastiem. Pagasta centrs ir Lapmežciemā. Lielāko daļu pagasta teritorijas aizņem Ķemeru nacionālais parks.
Jūras ērgļi
Šī ģints, iespējams, ir viena no vecākajām ģintīm starp visiem mūsdienās dzīvojošiem putniem. Vecākās atrastās fosilijas ir 23 miljonus gadu vecas - no oligocēna sākuma, atrastas Ēģiptē. Šim senajam putnam daudzas īpašības un kopējā uzbūve ir identiska ar mūsdienu jūras ērgļiem. Ģints dažādās sugas dzīvoja jau miocēna vidū pirms 12-16 miljoniem gadu.
Sistemātikas diskusijas
Tuvākie jūras ērgļu radinieki vanagu dzimtā ir zivjuērgļi (Ichthyophaga). Radniecības pakāpe ar citām vanagu dzimtas ģintīm nav īsti skaidra.
Pastāv viedoklis, ka jūras ērgļi ir tuvāk radniecīgi maitu kliju ģintij (Milvus), nekā ērgļu ģintij (Aquila). Šī hipotēze tika izvirzīta, balstoties uz morfoloģijas un uzvedības pētījumiem. Arī pēdējo gadu ģenētiskie pētījumi apstiprina šo hipotēzi, bet vienlaicīgi atklāj jaunus, pārsteidzošus faktus. Abas ģintis: gan jūras ērgļu ģints, gan maitu kliju ģints, ir tuvu radniecīgas klijānu ģintij (Buteo). Jaunie atklājumi tuvākā nākotnē var izmainīt esošo vanagu dzimtas sistemātiku.
Spoks
Sabiedrības ticība
Mūsdienu sabiedrības ticība spokiem vēl joprojām ir salīdzinoši augsta, kur 2013. gadā veiktā aptauja ASV parādīja, ka vidēji 42% no visiem amerikāņiem uzskata, ka spoki ir īsti. Tāpat 2013. gadā līdzīga aptauja tika sastādīta arī Lielbritānijā, kur vidēji 52% no visiem aptaujātajiem respondentiem atbildēja, ka vairāk vai mazāk tic spoku esamībai. Ne velti atsevišķi autori aizrautību ar spokiem Lielbritānijā ir nodēvējuši pat par nacionālo apsēstību. Arī tādās pasaules vietās kā augsti attīstītajās Skandināvijas valstīs ticība spokiem ir samērā liela.
RAF-2203
Maršrutu taksometri
Maršrutu taksometri bija viens no biežākajiem RAF-2203 pielietojumiem. Fabrikas mikroautobusa modifikācijas, kas paredzētas maršrutu taksometru darbībai, sēdekļi bija izvietoti salona sānos, savukārt modifikācijai, kas domāta dienesta transportam, sēdekļi tika izvietoti šķērsām. 90. gados daudzus dienesta mikroautobusus sāka izmantot maršrutu taksometru vajadzībām.
Spoks
Spoki Latvijā
Viena no pazīstamākajām vietām, ap kuru laika gaitā ir izveidojušies neskaitāmi spoku nostāsti, ir Rundāles pils, kas atrodas Bauskas novadā, Pilsrundālē. Tiek lēsts, ka Rundāles pilī spokojas Melnā dāma, kuru var ieraudzīt noteiktās vakara stundās un kas regulāri pārvietojas pa vairākiem gaiteņiem. Tāpat runā, ka kādā Rundāles pils telpā reiz kāds ļauns un nežēlīgs kungs esot sienās iemūrējis vairākus kalpus, kas viņam nav patikuši un kuri pēc savas nāves tagad arī spokojas pilī. Rundāles pils oficiālajā mājaslapā ir norādīts, ka līdzīgus un citus savādus atgadījumus ir piedzīvojuši arī pils restauratori un apkalpes personāls.
Dailes teātris
Vēsture
Lai 1920. un 1930. gadu mijas ekonomiskās krīzes laikā piesaistītu skatītājus, Eduards Smiļģis teātrī ieviesa jauninājumus: viens no tiem bija klasikas darbu modernizācija, otrs — teātris sāka iestudēt dziesmu spēles.
Krustpils—Jēkabpils tilts
Tilta atklāšana
Svinības ievadīja satiksmes ministrs, sniedzot pārskatu par tilta būves darbiem. Vēlāk sekoja tilta iesvētīšana, ko veica Krustpils luterāņu baznīcas mācītājs Kārlis Skujiņš. Tad uzrunu teica Valsts prezidents, pārgrieza zaļo lenti un, goda viesu pavadīts, devās pāri tiltam uz Jēkabpili, kur sagaidīja Jēkabpils pilsētas galva Teodors Ermansons un Jēkabpils apriņķa lauku pašvaldību vecākais Prikulis, kā arī daudz apsveicēju — jēkabpiliešu. Vēlāk oficiālās svinības turpinājās pulka virsnieku klubā Krustpils pilī.
Dub FX
Biogrāfija
18 gados Bendžamins nopirka savus pirmos efektu pedāļus, kurus izmantoja ar ģitāru, jo uzskatīja, ka tie uzlabos ģitāras skanējumu. Tad viņš izdomāja pieslēgt pie pedāļiem mikrofonu. Viņa grupas biedri mēģināja viņu atrunāt, bet Dub FX nolēma turpināt attīstīt šo ideju. 2005. gadā savā mājas studijā viņš ierakstīja savu pirmo solo albumu.
1349. gads
1349. gads bija gads, kas pēc Jūlija kalendāra sākās ceturtdienā.
Pica
Neapoles pica
Īstas neapoliešu picas gatavo no vietējām sastāvdaļām, piemēram, San Marzano tomātiem, kas aug vulkāniskajos līdzenumos uz dienvidiem no Vezuva, un Mocarellas siera, ko ražo no ūdens bifeļa, nevis govs piena. Un saskaņā ar ierosinātajiem noteikumiem īstu neapoliešu picas mīklu veido no itāliešu kviešu miltiem (0 vai 00 tipa, vai arī abu), dabas neapoliešu rauga vai alus rauga, sāls un ūdens. Lai būtu labs rezultāts, labāk izmantot spēcīgu pulveri ar augstu olbaltumvielu saturu (ko izmanto maizes cepšanai). Mīklai jābūt sastrādātai ar rokām vai lēnu maisītāju. Pēc tam, kad mīkla ir uzbriedusi, izmantojot mīklas rulli vai citas mehāniskās ierīces, izveltnēt mīklu tā lai tā būtu 3 mm bieza. Pica jācep 60—90 sekundes 485 grādos akmens krāsnī ar ozola koka malku. Pēc izcepšanās tai jābūt kraukšķīgai, maigai un aromātiskai. Itālijā Neapoles picai ir dots statuss "garantētām tradicionālām īpatnībām." Tas pieļauj tikai trīs oficiālos variantus:
Hailendas ponijs
Izskats un raksturs
Hailendas ponija augums skaustā ir 132 - 148 cm. Ponijam ir kompakts un labi balansēts ķermenis, platas krūtis, spēcīgi krusti un kājas. Nagi tumši un labi veidoti. Krēpes un astes ir kuplas un garas.
Valūta
Alternatīvā valūta
2011. gada oktobrī Ventspils domes priekšsēdētājs Aivars Lembergs paziņoja, ka pilsētā tiek ieviesta alternatīvā valūta vents.
Zandžānas ostāns
Zandžānas ostāns slavens ar savām vīnogām bez kauliņa. Pateicoties savam ģeogrāfiskajam un stratēģiskajam novietojumam ostāns ir viens Irānas industriālajiem centriem. Ostāns atrodas 330 km uz ziemeļrietumiem no Teherānas un tos savieno autoceļš.
Maģiskais Džonsons
NBA karjera
Pēc pirmās sezonas NBA otrā sezona izvērtās ļoti neveiksmīga. Viņš sezonas laikā savainoja kreisās kājas skrimsli un izlaida 45 spēles. Pēc rehabilitācijas viņš nedemonstrēja stabilu sniegumu. Pēc sezonas beigām viņš parakstīja 25 gadu līgumu par 25 miljoniem ASV dolāru ar "Lakers", kas tobrīd bija finansiāli lielākais darījums sportā.
1982. gada finālsērijā "Lakers" otro reizi trijos gados spēlēja pret "76ers". "Lakers" uzvarēja sērijā ar 4-2, Džonsons tika atzīts par finālsērijas MVP. 1982.—1983. gada sezonā Džonsons pirmoreiz savā karjerā tika iekļauts NBA visu zvaigžņu pirmajā izlasē. Taču sezonas finālā "Lakers" atkal tikās ar "76ers", taču šoreiz daudzi "Lakers" spēlētāji bija guvuši traumas pirms finālsērijas un neizcīnīja čempiontitulu.
Isindebele
Isindebele (isiNdebele) vai dienvidndebelu valoda ir bantu saimes valoda, kurā runā ndebeli (amandebeli) Dienvidāfrikā. Ndebeli Zimbabvē un Botsvānā runā sindebeles (matabeles, ziemeļndebelu) valodā. Isindebele ir viena no 11 Dienvidāfrikas valsts valodām. Izplatīta galvenokārt Hautenas un Mpumalanas, retāk Limpopo un Ziemeļrietumu provincēs. Agrāk bija Kvandebeles bantustāna valoda.
Eduards Smiļģis
Biogrāfija
Pēc atgriešanās dzimtenē 1920. gadā dibināja Dailes teātri, līdz 1964. gadam bijis tā mākslinieciskais vadītājs un režisors, līdz 1941. gadam arī pats tēloja izrādēs (vairākas savu iestudējumu titullomas). Inscenējumus raksturo monumentalitāte, filozofisks vispārinājums, heroiski romantisks virziens.
Savas radošās darbības laikā E. Smiļģis bija pazīstamākais latviešu režisors, un viņa iestudējumi tika izrādīti ne vien Latvijā, bet arī daudzviet Eiropā, vēlāk arī PSRS.
Austrumazerbaidžāna
Austrumazeirbadžānas ostāns (fa, Āzarbāijān-e Sharqi; azb, Şərqi Azərbaycan ostanı) ir Irānas ostāns, pirmās pakāpes administratīvā iedalījuma vienība. Atrodas valsts ziemeļrietumos, robežojas ar Armēniju un Azerbaidžānu, kā arī Ardabīlas, Rietumazerbaidžānas, Zandžānas ostāniem. Viens no četriem Irānas Azerbaidžānas ostāniem. Ostāns izveidots 1950. gadā sadalot Azerbaidžānas ostānu rietumu un austrumu daļās. Ostāna galvaspilsēta ir Tebrīza. Lielākās pilsētas ir Tebrīza (1398 060), Marāge (149 929), Maranda (114 841), Mijāne (89 796), Ahara (86 760) un Bonāba (76 610).
Ronalds Arājs
Ronalds Arājs (dzimis Tukumā) ir bijušais latviešu vieglatlēts, sprinteris. Viņa pamatdisciplīnas bija 100 m un 200 m sprints.
Kārlis Būmeisters (mūziķis)
K. Būmeisters kopā ar Valteru Frīdenbergu pārstāvēja Latviju 2005. gada Eirovīzijā ar dziesmu The War Is Not Over, finālā izcīnot 5. vietu. Mūziķa karjeru uzsāka grupā Dzeguzīte kopā ar pārējiem grupas Putnu Balles dalībniekiem.
Aegvīdu (stacija)
Stacijas ēka
Aegvīdu stacija celta pēc tipveida dzelzceļa projekta. Tā ir vairāku apjomu koka celtne (1 līdz 2 stāvi) ar lēzenu divslīpju jumtu. Arhitektoniskās kompozīcijas centrālo, divstāvu apjomu noslēdz neliels, bet izteiksmīgs koka frontons. Ēkā izbūvētas plašas logailas, stiklotas pildiņu durvis, bet fasādēs, atbilstoši laikmetam, izmantots plašs koka aplikatīvo dekoru klāsts - dzegas, karnīzes, sandriki, spāru galu dekoratīvie griezumi, jumta savilces, stūra pilastri, konsoles.
Aruba
Vēsture
1845. gadā Aruba tika iekļauta Kirasao kolonijā (vēlāk Nīderlandes Antiļas). Tikai 1986. gada 1. janvārī Aruba ieguva neatkarību no Nīderlandes Antiļām. 1990. gadā Aruba centās iegūt neatkarību arī no Nīderlandes, bet šis mēģinājums beidzās neveiksmīgi.
Demogrāfija
2009. gadā Arubā dzīvoja 103 065 iedzīvotāji, no kuriem 45,4% dzīvoja pilsētās, bet atlikušie 54,6% — lauku apvidos. Dominējošā reliģija ir Romas katoļu baznīca (82%). Oficiālās valodas ir nīderlandiešu valoda un papiamento (kreolu valoda ar daudziem spāņu un portugāļu cilmes vārdiem).
Kārlis Eņģelis
Biogrāfija
Strādājis Tulkošanas un terminoloģijas centrā par tulku, no 2003. līdz 2006. gadam ieņēmis dažādus amatus Tieslietu ministrijā. Pēc tam K. Eņģelis strādājis valsts pārvaldes uzņēmumā Deutsche Gesellschaft für Technische Zusammenarbeit, Informācijas analīzes dienestā par vecāko konsultantu analītiķi, kā arī celtniecības uzņēmumā ENTEK. No 2010. gada augusta līdz 2011. gada februārim bijis vecākais referents Finanšu ministrijā. 2011. gadā bija "Hipotēku bankas nekustamā īpašuma aģentūras" jurists.
Tukums II
Vēsture
tika atklāta dzelzceļa līnija Rīga—Tukums. Tajā pašā gadā tika pabeigta pirmā Tukuma pilsētas dzelzceļa stacija, kas sākumā saucās vienkārši Tukuma stacija. 1897. gadā tālāk rietumu virzienā tika izbūvēts savienojošs sliežu ceļš, lai apgādātu jaunbūvējamo Ventspils—Maskavas līniju, uz kuras tika uzbūvēta arī Tukuma II jeb Tukuma Rietumu stacija. Sākotnējo Tukuma staciju kopš tā laika sauc Tukums I (arī Tukuma Austrumu stacija). Oficiāli stacija atklāta 1901. gadā, kaut gan pagaidu kustību posmā Ventspils—Tukums II uzsāka jau 1899. gadā. 1904. gadā atklāja arī kustību Jelgavas virzienā. 1939. gadā tika uzsākta līnijas Tukums—Kuldīga būve, taču līdz kara sākumam paspēja uzbūvēt tikai 8 km sliežu ceļa un tiltu pār Abavu pie Sātiem (mūsdienās tas ir tūrisma objekts "Tilts uz nekurieni"). 1962. gadā, daļēji izmantojot pamesto Kuldīgas virziena uzbērumu, uzbūvēja pievedceļu uz Jaunsātu grants karjeru. Šo pievedceļu likvidēja 90. gados, bet pievedceļa sākums ir saglabājies līdz mūsdienām kā izvilkšanas strupceļš.
Vienstāva stacijas ēka ir celta no koka, mūsdienās tā ir jau vairāk kā gadsimtu veca. Pirmā un Otrā pasaules kara laikā stacijas ēka necieta. 1941. gada un 1949. gada masveida izsūtīšanu laikā šeit tika komplektēti un turēti vagoni ar deportējamiem, kuri no šejienes uzsāka ceļu uz Rīgu un tālāk uz Krievijas PFSR. Piemiņai par šiem notikumiem 1989. gadā netālu no stacijas ēkas tika izveidots Piemiņas ansamblis represētajiem, kur ik gadu pulcējas izsūtītie un cilvēki, kuri vēlas pieminēt šos notikumus.
Talsu pagasts
Talsu pagasts var būt:
Auto Avio Costruzioni 815
Pirmsākums
1938. gadā, Ferrāri atstāja vadītāja amatu Alfa Romeo sporta sacīkšu nodaļā Scuderia Ferrari. Līguma punkts ļāva Ferrāri atsākt Scuderia Ferrari darbību tikai pēc četriem gadiem. Ferrāri Modēnā nodibināja Auto Avio Costruzioni (AAC), lai Itālijas valdības vajadzībām ražotu lidaparātu rezerves daļas.
Sēlpils pils
Sēlpils (la) ir sens sēļu pilskalns, kas pirms Pļaviņu HES izbūves atradās uz dolomīta erozijas palikšņa Daugavas kreisā krasta kraujā, kura augšējā daļa pēc Pļaviņu HES ūdenskrātuves izveides atrodama uz Daugavas salas. Pēc teritorijas nonākšanas Livonijas ordeņa varā uz sēļu pilskalna uzcelta liela Livonijas ordeņa mūra pils (de), kas 16. gadsimtā pat kalpoja par Kurzemes un Zemgales hercogu galma rezidenci valsts Zemgales daļā, otra rezidences vieta bija Kuldīgas pils Kurzemes daļā.
Kurzemes un Zemgales hercogvalsts laikā
Livonijas kara sākumā 1559. gadā Livonijas ordenis Sēlpils pili līdz ar citām pilīm bija atdevis ķīlā Lietuvas karalim Sigismundam Augustam par sniegto militāro palīdzību. Kad Rīgas brīvpilsēta atteicās pievienoties Livonijas un Lietuvas reālūnijai, Kurzemes un Zemgales hercogs Gothards 1566. gada beigās savu rezidenci pārcēla no Rīgas pils uz Sēlpili. Kad 1577. gada 25. augustā Krievijas caristes karaspēks ieņēma Kokneses pili, Sēlpils kļuva par robežcietoksni un par hercoga rezidenci kļuva Kuldīgas pils, bet 1578. gadā Jelgavas pils. 1587. gada testamentā savam dēlam Frīdriham Gothards piešķīra Zemgali un Sēliju ar centru Sēlpils pilī, bet Vilhelmam Kurzemi ar centru Kuldīgas pilī. Līdz Vilhelma pilngadībai galmam bija jāuzturas pārmaiņus Kuldīgā un Sēlpilī. Pēc hercogistes sadalīšanās 1596. gadā hercoga Frīdriha galms sāka uzturēties Jelgavā. Kurzemes un Zemgales hercogistes laikā šeit bija Sēlpils virspilskunga tiesas (Oberhauptmannschaft Selburg) pārvaldes centrs un 16. gadsimta beigās vai 17. gadsimta sākumā pilī un priekšpilī uzcēla jaunus dzīvojamos korpusus.
Lejasvācu valoda
Lejasvācu valoda (Plattdüütsch), arī lejassakšu valoda, ir rietumģermāņu valoda, kura galvenokārt izplatīta Vācijas ziemeļos, Nīderlandes ziemeļaustrumos un Dānijas dienvidos. Vēsturiski lejasvācu valoda attīstījusies no sensakšu valodas. Ģeogrāfiskā robeža starp lejasvācu un augšvācu valodu ir "Diseldorfa-Magdeburga-Frankfurte pie Oderas" līnija. Viduslaikos lejasvācu valoda bija Hanzas savienības lingua franca. Lejasvācu valodā runāja daudzi vācbaltieši.
Tiesību paraša
Nostiprinoties valstiskumam un valstu centralizācijai tiesību parašu pielietojums samazinās. Tiesību parašas, kuras tiek iekļautas normatīvajos aktos vai kļūst par tiesu precedentu pamatu, pārstāj būt par tiesību avotu.
Mūsdienās tiesību parašu loma nav nozīmīga. Kā tiesību avots tas saglabā lomu tikai tajos gadījumos, kuri ir nepieciešami likuma pielietošanai vai likumā noteiktajos gadījumos.
Valters Frīdenbergs
Mūziķa karjera
Grupas "Putnu Balle" sastāvā izdeva divus studijas albumus: "Sapņu pārdevējs" un "Mr.Andersen nemelo". V. Frīdenbergs kopā ar Kārli Būmeisteru pārstāvēja Latviju 2005. gada Eirovīzijā ar dziesmu The War Is Not Over. 2009. gada Eirodziesmā piedalījās ar dziesmu For A Better Tomorrow, taču nekvalificējās finālam. 2010. gada vasarā viņš bija viens no X Latvijas skolu jaunatnes dziesmu un deju svētku pārraižu vadītājiem. Tāpat 2010. gadā viņš komentēja 2010. gada bērnu Eirovīziju, bija bērnu Eirodziesmas vadītājs kopā ar K. Būmeisteru. 2011. gadā bija viens no Eirodziesmas vadītājiem.
Lahinguvelja
2011. gadā projekta „Reisiplatvormide viimine eurokõrgusele“ ietvaros ar Eiropas Savienības Struktūrfondu līdzfinansējumu Lahinguveljas pieturas punktā tika izbūvētas divas jaunas pasažieru malas platformas. Platformu garums - 30 m, augstums 550 mm. Pasažieru iekāpšana un izkāpšana tiek veikta no vilciena sastāva pirmā vagona.
Kurdistānas ostāns
Izglītība un kultūra
Kurdistānā atrodas vairākas augstākās izglītības iestādes, tai skaitā:
Kermānšāhas ostāns
Kermānšāhas ostāns (, Ostān-e Kermanšah; ku, Parêzgeha Kirmaşan) ir viens no 31 Irānas ostāniem, viens no Irānas Kurdistānas ostāniem. Izvietojies valsts rietumos Zāgrosa rietumu priekškalnēs. Laikposmā no 1969. līdz 1986. gadam tā bija pazīstama kā Kermānšāhana, bet no 1986. līdz 1995. gadam — Bahtarāna. Lielākās pilsētas ir Kermānšāha (946 651, administratīvais centrs), Eslāmābāda Garba (90 559), Džavānrūda (54 354) un Kangāvara (51 352).
Kontinentālā hokeja līga
Sezonas rekordi
Regulārā sezona
Hroms
Hroms ir ķīmiskais elements ar simbolu Cr un atomskaitli 24. Tas ir pirmais 6. grupas elements. Hroms ir ciets un korozijas izturīgs metāls, kuru lieto dzelzs sakausējumu pārklāšanai (hromēšanai) un sakausējumiem (nerūsošais tērauds). Dabā hroms reti ir sastopams brīvā veidā, taču rūpnieciski hromu iegūst no hroma rūdām (galvenokārt hroma dzelzsrūdas). Savienojumos hromam var būt oksidēšanas pakāpes +2, +3, +4, +5 un +6. +4 un +5 ir mazizplatītas. Hroma(III) oksīds ir cieta, zaļa viela, kuru lieto par abrazīvu. Hroma (VI) savienojumi (hromskābe un tās sāļi — hromāti) relatīvi labi šķīst ūdenī un ir toksiski.
Iegūšana
Hromīts ir nozīmīgākā rūda, no kuras iegūst hroma(III) oksīdu. Šo rūdu visvairāk iegūst Zimbabvē, Krievijā, Jaunzēlandē, Turcijā, Irānā, Albānijā, Somijā, Madagaskarā un Filipīnās. Hromu var iegūt arī elektrolīzes rezultātā, kad elektriskā strāva tiek laista cauri hroma savienojumiem šķīdumos.
Aklais ezers (Vecumnieku pagasts)
Aklais ezers (arī Aklezers) ir brūnūdens ezers Vecumnieku pagasta ziemeļos, 3,6 km uz ziemeļrietumiem no Piebalgām. Izvietojies mežainā pārpurvotā ieplakā, rietumu krastā slejas līdz pat 20 m augsta kāpa. Krasti purvaini, grūti pieejami. Austrumu galā iztek Aklais strauts uz Rūsiņupīti.
Latvijas Nacionālās bibliotēkas galvenā ēka
Celtniecība
tika pabeigta būvniecība, projekta būvuzraugam Hill International no pilnsabiedrības Nacionālā būvkompāniju apvienība (NBA) pieņemot ēku un dokumentāciju.
Valters Dornbergers
Dornbergers dzimis Gīsenē, Vācijā. Viņš iestājās artilērijas pulkā neilgi pirms kara sākšanās 1914. gadā. Mēnesi pirms karadarbības izbeigšanas Valters krita franču gūstā. Viņš tika repatriēts uz Vāciju 1920. gadā, kad arī atgriezās armijā.
No 1926. līdz 1931. gadam viņš Šarlotenburgas Tehniskajā augstskolā (tagad - Berlīnes Tehniskā universitāte) studēja fiziku. Armijai bija nepieciešami raķešu ieroči, un tās uzdevumā 1932. gadā viņš uzsāka sarunas ar Kosmisko lidojumu biedrību (Verein für Raumschiffahrt - VfR), raķešu amatieru grupu, kurai bija nepieciešama finansiāla palīdzība. Lai gan biedrība atteicās no sadarbības, tomēr Verners fon Brauns un vēl vairāki viņa biedri piekrita strādāt armijas labā.
Dornbergers un fon Brauns strādāja kopā pie jaudīgākām raķetēm Kumersdorfas artilērijas bāzē. Kad tur eksperimentiem palika par šauru, 1937. gadā, pētnieciskā stacija tika pārcelta uz Pēnemindi. Tur arī tika palaista pirmā V-2 raķete 1942. gadā.
Ašmora un Kartjē Salas
Ašmora un Kartjē salas (en) ir divas Austrālijas pakļautībā esošas, neapdzīvotas, lēzenu tropisku salu grupas Indijas okeānā, starp Austrāliju, Indonēziju un Timoras salu. Veido Austrālijas ārējo teritoriju.
Morning After Dark
Morning After Dark ir amerikāņu repera un producenta Timbaland, pirmais singls no viņa trešā solo studijas albuma Timbaland Presents Shock Value II. Dziesmā piedalās franču ritmblūza izpildītāja SoShy. Singls tika izdots 2009.gada 26.oktobrī.
Starptautiskā teorētiskās un praktiskās ķīmijas savienība
Starptautiskā teorētiskās un praktiskās ķīmijas savienība jeb IUPAC (no en) ir starptautiska nevalstiska organizācija, kas apvieno dažādu valstu ķīmiķus. Tā regulē visu, kas ir saistīts ar ķīmiskām vielām, elementiem un citiem jauniem atklājumiem ķīmijā. Katrai ķīmiskai vielai ir IUPAC piešķirts nosaukums. Tas pats attiecas arī uz ķīmiskajiem elementiem. Izņēmumi ir vienīgi tie elementi, kuriem ir pagaidu nosaukums, piemēram, vēl neatklātais ununennijs (119. elements) un tālākie elementi. Organizācija ir dibināta 1919. gadā. IUPAC ir Starptautiskās zinātņu padomes (ICSU) biedrs.
Dzelzceļa stacija
Neprofesionālā saziņā par stacijām mēdz dēvēt arī pasažieru pieturas punktus (pieturas), kur nav ceļu izvērses.
Starpstacijas
Starpstacijas paredzētas pasažieru, kravu un tehniskajām operācijām nelielos apmēros. To galvenais uzdevums ir laikus nodrošināt drošu vilcienu kustību iecirknī. Pie starpstacijām mēdz pieskaitīt arī izmaiņas un apdzīšanas punktus, kuros tiek veiktas vai būtu iespējams veikt šīs nelielās kravu operācijas.